หุ้นไทยปิดลงเล็กน้อย1.61จุด
ดัชนีหุ้นไทยวันที่ 16 ส.ค. ปิดตลาดปรับลดลงเล็กน้อย 1.61 จุด หรือ 0.19% ปิดที่ 860.55 จุด มูลค่าการซื้อขาย 28, 048.22 ล้านบาท&nbsp;
16 ส.ค. 2553

ดัชนีหุ้นไทยวันที่ 16 ส.ค. ปิดตลาดปรับลดลงเล็กน้อย 1.61 จุด หรือ 0.19% ปิดที่ 860.55 จุด มูลค่าการซื้อขาย 28, 048.22 ล้านบาท 
หลังจากเคลื่อนไหวผันผวนมาตลอดทั้งวัน โดยในช่วงเปิดตลาดจะถูกปัจจัยลบจากความกังวลต่อภาวะเศรษฐกิจโลกกดดัน จนลงไปแตะจุดต่ำสุดของวันที่  857.51 จุด แต่ในภาคบ่ายสามารถขึ้นมายืนในแดนบวกได้ระยะหนึ่ง โดยดัชนีขึ้นไปแตะจุดสูงสุดของวันที่ 865.11 จุด
นายชัย จิระเสวีนุประพันธ์ ผู้อำนวยการฝ่ายกลยุทธ์การลงทุนบริษัทหลักทรัพย์ (บล.) พัฒนสิน กล่าวว่า ในช่วงนี้นักลงทุนจะเลือกเก็งกำไรหุ้นเป็นรายตัว เช่น PTT CPF CPALL รวมทั้งเก็งกำไรหุ้นขนาดเล็กบางตัว ซึ่งไม่มีผลต่อดัชนีมากนัก จึงทำให้ดัชนีแกว่งตัวในกรอบแคบๆ
นอกจากนี้ แนวโน้มในวันที่ 17 ส.ค. นายชัย กล่าวว่า ต้องรอดูว่า นักลงทุนต่างชาติจะมียอดขายสุทธิต่อเนื่องจากเมื่อสัปดาห์ก่อนหรือไม่ เพราะหากยังคงมีสถานะขายสุทธิอาจจะกดดันตลาดให้ซึมลงไปอีกได้ โดยมีกรอบการเคลื่อนไหวอยู่ระหว่าง 850-870 จุด
"หลังจากบริษัทจดทะเบียนประกาศผลประกอบการหมดแล้ว ข่าวที่จะเข้ามามีผลกับราคาหุ้นก็คงจะเหลือแต่การประกาศจ่ายปันผลระหว่างกาล" นายชัย กล่าว